سالى محمد عبد الله

سالى محمد عبد الله (30 مارس 1968 -) هى ست مصرية متحوله جنسيا

 نشأتها 
سالى محمد عبد الله كانت راجل اسمه (سيد محمد عبد الله) اتولد يوم 30 مارس 1968 و كان طالب فى كلية الطب فى جامعة الازهر و أبوه كان موظف فى الهيئه القوميه لسكك حديد مصر و أمه كانت ست بيت  فى البيت وله اخين واختين .

فى يوم 14 ابريل 1988 عمل سيد عملية التحول الجنسى من راجل لست ، و كان اللى عمل له العملية دى الدكتور عزت عشم الله اللى اتحول بعدها على النيابة لكنه اخد إفراج بعد كده .

وفى اول رد فعل على اللى حصل ده ، جامعة الازهر رفدت سالى من كلية الطب بنين بعدما رفضت تحولها لقسم البنات فى نفس الكلية . وفى نفس السنة اتعمل عن الواقعة دى فيلم السادة الرجال بطولة محمود عبد العزيز و معالى زايد .

بعد كده راحت سالى لمدرسة تعليم الرقص الشرقى واشتغلت رقاصة فى فندق خمس نجوم لمدة سنتين .

سالى كانت اتجوزت مرتين : الأولى كانت سنة 1989 والتانية كانت سنة 2000 ، وهى بنفسها قالت إن طلاقها فى المرتين دول كان ليه علاقة بالعملية اللى عملتها .

فى سنة 2006 حكمت المحكمة الإدارية العليا بأن من حق سالى محمد عبد الله أنها تكمل دراستها فى كلية الطب قسم البنات فى جامعة الازهر وبكده لغت حكم محكمة القضاء الإدارى اللى كان أيد قرار جامعة الازهر برفض قيدها فى قسم البنات بالكلية

 مصادر 




 لينكات برانيه 


تصنيف:متحولين جنسيا
تصنيف:حقوق الستات